ფრედერიკ VI
ფრედერიკ VI (დ. 28 იანვარი, 1768, კოპენჰაგენი — გ. 3 დეკემბერი, 1839, იქვე) — დანიისა და ნორვეგიის პრინც-რეგენტი 1784–1808 , მეფე 1808–1814 წლებში, დანიის მეფე 1814–1839 ოლდენბურგების დინასტიიდან. კრისტიან VII-ის ძე. ე. წ. განათლებული აბსოლუტიზმის წარმომადგენელი. გაატარა მთელი რიგი რეფორმები: 1788–1800 წლებში გააუქმა ბატონყმობა, განსაზღვრა საბატონო ბეგარის ოდენობა, გააუქმა მონობა (1792 ) ვესტინდოეთის კოლონიებში, რუსეთთან ერთად ეომებოდა შვედეთს (1788–1790). საფრანგეთის მხარეზე მონაწილეობდა ნაპოლეონის ომებში.